**Tiszavasvári Város Önkormányzata**

**Képviselő-testületÉNEK**

**56/2017.(III.23.) Kt. számú**

**határozata**

**A MÁ-FE Kft-vel kötött bérleti szerződés megszüntetéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a tiszavasvári 0301/15 hrsz-ú önkormányzati ingatlan 3000 m2 nagyságú területének bérletére a Tiszavasvári, Dózsa Gy. u. 23. sz. alatti székhelyű **MÁ-FE Ipari és Kereskedelmi Kft-vel** (továbbiakban: MÁ-FE Kft.) kötött bérleti szerződést - a MÁ-FE Kft. kezdeményezésére - közös megegyezéssel, **2017. március 01. napjával megszünteti** a határozat mellékletében lévő Bérleti szerződést megszüntető okiratban foglaltak szerint.

A Képviselő-testület felkéri a polgármestert, hogy tájékoztassa a MÁ-FE Kft. ügyvezetőjét a Képviselő-testület döntéséről, valamint felhatalmazza a polgármestert a Bérleti szerződést megszüntető okirat aláírására.

Határidő: azonnal Felelős: Dr. Fülöp Erik polgármester

 **dr. Fülöp Erik Badics Ildikó**

 **polgármester jegyző**

56/2017.(III.23.) Kt. számú határozat melléklete

**Bérleti szerződést megszüntető okirat**

mely létrejött Tiszavasvári Város Önkormányzata Képviselő-testülete 56/2017. (III.23.) Kt. számú határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: Dr. Fülöp Erik polgármester

adószáma: 15732468-2-15

mint Bérbeadó (továbbiakban: **Bérbeadó**),

másrészről

**MÁ-FE Ipari és Kereskedelmi Kft.**

 székhelye: 4440 Tiszavasvári, Dózsa Gy. u. 23.

 képviseli: Szécsi Oszkár ügyvezető

 adószáma: 24696041-2-15

mint Bérlő (továbbiakban: **Bérlő**)

között a tiszavasvári 0301/15 hrsz-ú önkormányzati ingatlan 3000 m2 nagyságú területére 2013. december 20-án kötött bérleti szerződés megszüntetésére.

1. Felek megállapodnak abban, hogy a közöttük 2013. december 20. napján, határozatlan időtartamra kötött Bérleti szerződést – a Bérlő kezdeményezésére - **2017. március 01. napjával közös megegyezéssel megszüntetik.**
2. Bérlő nyilatkozik arról, hogy a bérleti szerződés tárgyát képező terület átminősítésével, telekalakításával kapcsolatos, általa megtérített költségekre, sem egyéb, a szerződéssel bármilyen összefüggésben lévő kiadására nem tart idényt.
3. Felek megállapodnak abban, hogy a bérleti szerződésből kifolyólag semmilyen további követelésük egymással szemben nem áll fenn.
4. Jelen okiratban nem szabályozott kérdésekben a mindenkori hatályos Polgári Törvénykönyv rendelkezései az irányadóak.

A bérleti szerződést megszüntető okiratot felek külön-külön elolvasták, megértették, és mint az akaratukkal mindenben megegyezőt jóváhagyólag aláírják.

Tiszavasvári, 2017. …..

 **Tiszavasvári Város Önkormányzata MÁ-FE Ipari és Kereskedelmi Kft.**

 **Bérbeadó Bérlő**

képv.: **dr. Fülöp Erik polgármester** képv.: **Szécsi Oszkár ügyvezető**